**Intézményi Szakértői Értékelés  
  
2018**

**1. Pedagógiai folyamatok**

1.1. Hogyan valósul meg a stratégiai és operatív tervezés?

1.1.1.

Az intézmény vezetése irányítja az intézmény stratégiai és operatív dokumentumainak koherens kialakítását.

Az intézmény stratégiai és operatív dokumentumai egymással összhangban vannak. A dokumentumok kialakításában az intézmény vezetése támaszkodik a pedagógusok és a pedagógusközösségek véleményére és tapasztalatára. A dokumentumokban megjelennek az intézmény speciális jellemzői. (SZMSZ, Pedagógiai Program, Éves Munkatervek, éves beszámolók, vezetői interjú)

1.1.2.

Az intézmény stratégiai és operatív dokumentumai az intézmény működését befolyásoló mérési (az Eredmények értékelési területnél felsorolt adatok), demográfiai, munkaerő-piaci és más külső mutatók (például szociokulturális felmérések adatai) azonosítása, gyűjtése, feldolgozása és értelmezése alapján készülnek. Ezek segítik az intézmény jelenlegi és jövőbeni helyzetének megítélését.

A dokumentumokban nyomon követhetők a demográfiai, munkaerő-piaci és más külső mutatók jellemzői. (SZMSZ, Pedagógiai Program, Éves Munkaterv, vezetői interjú)

1.1.3.

A tervek elkészítése a nevelőtestület bevonásával történik, az intézmény munkatársainak felkészítése a feladatra időben megtörténik.

A pedagógusok és a pedagógusközösségek tevékenyen részt vesznek a tervek előkésztésében és elkésztésében. (SZMSZ, Pedagógiai Program, Éves Munkaterv, vezetői interjú)

1.1.4.

Biztosított a fenntartóval való jogszabály szerinti együttműködés.

A fenntartóval való együttműködés igazodik a jogszabályokhoz, folyamatos, napi rendszerességű. (SZMSZ, vezetői interjú)

1.1.5.

Az intézményi önértékelési ciklust lezáró intézkedési terv és a stratégiai és operatív tervezés dokumentumainak összehangolása megtörténik.

Az önértékelési ciklus 2020-ban zárul.

1.1.6.

Az éves munkaterv összhangban van a stratégiai dokumentumokkal és a munkaközösségek terveivel.

Az intézmény munkaterveiben nyomon követhetők a stratégiai célok, a munkaközösségek terveit a PP alapján állítják össze. (SZMSZ, Pedagógiai Program, Éves Munkatervek, vezetői interjú)

1.2. Milyen az intézményi stratégiai terv és az oktatáspolitikai köznevelési célok viszonya; az operatív tervezés és az intézményi stratégiai célok viszonya?

1.2.7.

Az intézmény stratégiai dokumentumai az adott időszak oktatáspolitikai céljaival összhangban készülnek.

Az intézmény stratégiai dokumentumai tükrözik a jelen oktatáspolitika céljait, és azokkal összhangban vannak. Pedagógiai céljaikat, iskolájuk arculatának jellemzőit az elfogadó, humánus és gyermekközpontú pedagógia, az egyéni készség-és képességfejlesztés, biztos alapozás, jól működő belső- és külső kapcsolatok határozzák meg.(SZMSZ, Pedagógiai Program, Éves Munkaterv, vezetői interjú)

1.2.8.

Az operatív tervezés a stratégiai célok hatékony megvalósulását szolgálja, és a dokumentumokban nyomon követhető.

Az operatív tervezés dokumentumaiban fellelhetők a stratégiai célok, és a megvalósításukhoz szükséges feltételek és tevékenységek. Az iskola oktatómunkájának fő célját a gyermeki személyiség széleskörű fejlesztésében látják. (SZMSZ, Pedagógiai Program, Éves Munkaterv, vezetői interjú)

1.3. Hogyan történik a tervek megvalósítása?

1.3.9.

A stratégiai tervek megvalósítása tanévekre bontott, amelyben megjelennek a stratégiai célok aktuális elemei. (Pedagógiai program, a vezetői pályázat, a továbbképzési terv és az ötéves intézkedési terv stb. aktuális céljai, feladatai.)

Az éves munkatervekben megjelennek a stratégiai tervezés lépései, illetve összhangoltak. Ugyanez igaz a vezetői pályázatban megfogalmazott célokra is. (Pedagógiai Program, vezetői pályázat, továbbképzési terv, vezetői interjú)

1.3.10.

Az intézmény éves terveinek (éves munkaterv, éves intézkedési tervek, munkaközösségi tervek, a pedagógiai munka, tervezési dokumentumai, stb.) gyakorlati megvalósítása a pedagógusok, a munkaközösségek és a diákönkormányzat bevonásával történik.

Az éves tervekben megjelennek a munkaközösségek véleményei, javaslatai. A gyakorlati megvalósításban részt vesznek a pedagógusközösségek és a diákönkormányzat is. (éves munkaterv, intézkedési terv, munkaközösségi tervek)

1.3.11.

Az intézmény nevelési-oktatási céljai határozzák meg a módszerek, eljárások kiválasztását, alkalmazását.

A módszerek és eljárások kiválasztása és alkalmazása az intézmény nevelési-oktatási céljai alapján történik. Kiemelten fontos feladatuknak tartják a Kodály Zoltán nevével fémjelzett, emelt szintű ének-zenei képzést. A néptánc, báb és hangszeres kamarazenei csoportokkal kiteljesítik a többirányú művészeti nevelést Emellett hangsúlyt helyeznek a sport, a természettudományos és az idegen nyelvi képzésre is.(Pedagógiai program, Munkatervek, interjúk)

1.3.12.

Az intézményi pedagógiai folyamatok (például tanévre, tanulócsoportra tervezett egymásra épülő tevékenységek) a személyiség- és közösségfejlesztést, az elvárt tanulási eredmények elérését, a szülők, tanulók és munkatársak elégedettségét és a fenntartói elvárások teljesülését szolgálják.

A sokrétű pedagógiai folyamatok, a tanórán kívüli szakkörök, fejlesztések és szabadidős tevékenységek, a szereplések és különböző versenyek nagyban szolgálják a személyiség- és közösségfejlesztést, a szülők és tanulók elégedettségét, valamint a fenntartói elvárásokat. (Munkaközösségi tervek, Beszámolók, Interjúk)

1.4. Milyen az intézmény működését irányító éves tervek és a beszámolók viszonya?

1.4.13.

Az éves tervek és beszámolók egymásra épülnek.

A beszámolók tükrözik az éves tervben kitűzött célokat, illetve azok megvalósulását. (éves munkatervek, beszámolók)

1.4.14.

A tanév végi beszámoló megállapításai alapján történik a következő tanév tervezése.

A következő tanév tervezésében részben megjelennek a beszámolók megállapításai. (Éves beszámolók, Munkatervek)

1.4.15.

A beszámolók szempontjai illeszkednek az intézményi önértékelési rendszerhez.

A szempontok azonosak az intézményi önértékelés szempontjaival. (Éves beszámolók, önértékelési terv)

1.5. Milyen a pedagógusok éves tervezésének, és tényleges megvalósulásának a viszonya?

1.5.16.

A pedagógus, tervező munkája során figyelembe veszi az intézménye vonatkozásában alkalmazott tantervi, tartalmi és az intézményi belső elvárásokat, valamint az általa nevelt, oktatott egyének és csoportok fejlesztési céljait.

A pedagógusok tervező munkája nagymértékben épül a belső elvárásokra és a fejlesztési célokra. (Pedagógiai program, munkaközösségi tervek)

1.5.17.

A pedagógiai munka megfelel az éves tervezésben foglaltaknak, az esetleges eltérések indokoltak.

A pedagógiai munka összhangban van az éves tervekkel, az eltérések indokoltak és nagyfokú rugalmasságot tükröznek. (Pedagógiai program, munkaközösségi tervek)

1.5.18.

A teljes pedagógiai folyamat követhető a tanmenetekben, a naplókban, valamint a tanulói produktumokban.

A pedagógiai folyamatot pontosan tükrözik a tanügyi dokumentumok. (Pedagógiai program, munkaközösségi tervek, naplók, tanulói füzetek és helyszíni ellenőrzés dokumentumai)

1.6. Hogyan működik az ellenőrzés az intézményben?

1.6.19.

Az intézményi stratégiai alapdokumentumok alapján az intézményben belső ellenőrzést végeznek.

A belső ellenőrzések a stratégiai dokumentumokban megfogalmazott elvek alapján történnek. (Pedagógiai program, ellenőrzési terv)

1.6.20.

Az ellenőrzési tervben szerepel, hogy ki, mit, milyen céllal, milyen gyakorisággal, milyen eszközökkel ellenőriz.

Az ellenőrzési terv tartalmazza a személyeket, időpontokat és eszközöket. (Ellenőrzési terv)

1.6.21.

Az intézmény azonosítja az egyes feladatok eredményességének és hatékonyságának méréséhez, értékeléséhez szükséges mutatókat.

Vannak olyan területek, amelyekhez az intézmény azonosítja a méréshez, értékeléshez szükséges mutatókat. (Pedagógiai program, éves munkatervek, éves beszámolók, interjúk)

1.6.22.

A tanulási eredményeket az intézmény folyamatosan követi, elemzi, szükség esetén korrekciót hajt végre.

Az intézmény követi a tanulmányi eredményeket. (Munkatervek, beszámolók)

1.6.23.

Az ellenőrzések eredményeit felhasználják az intézményi önértékelésben és a pedagógusok önértékelése során is.

Az ellenőrzések eredményei részben megjelennek az önértékelésben és a pedagógusok önértékelései során is. (Pedagógiai program, munkaközösségi tervek, önértékelési szabályzat)

1.7. Hogyan történik az intézményben az értékelés?

1.7.24.

Az értékelés tények és adatok alapján, tervezetten és objektíven történik, alapját az intézményi önértékelési rendszer jelenti.

Az értékelés az intézményi önértékelés alapján történik. (Önértékelési szabályzat, éves munkatervek, beszámolók)

1.7.25.

Az intézményi önértékelési rendszer működését az intézmény vezetése irányítja, az önértékelési folyamatban a nevelőtestület valamennyi tagja részt vesz.

Az önértékelési rendszer működtetése szabályszerű, valamennyi pedagógus tevékenyen részt vesz a folyamatban. (Önértékelési szabályzat, éves munkatervek, beszámolók)

1.8. Milyen a pedagógiai programban meghatározott tanulói értékelés működése a gyakorlatban?

1.8.26.

Az intézményben folyó nevelési-oktatási munka alapjaként a tanulók adottságainak, képességeinek megismerésére vonatkozó mérési rendszer működik.

A mérési rendszer alkalmas az intézményben folyó nevelés-oktatási munka megalapozására. (Pedagógiai program, Interjúk)

1.8.27.

A tanulók értékelése az intézmény alapdokumentumaiban megfogalmazott/elfogadott, közös alapelvek és követelmények (értékelési rendszer) alapján történik.

A tanulók értékelésének alapja az értékelési rendszer. (Pedagógiai program)

1.8.28.

A pedagógusok az alkalmazott pedagógiai ellenőrzési és értékelési rendszert és módszereket, azok szempontjait az általuk megkezdett nevelési-oktatási folyamat elején megismertetik a tanulókkal és a szülőkkel.

A pedagógusok az ellenőrzési és értékelési rendszert a Pedagógiai Programban rögzített módon az iskolába lépéskor, az év eleji szülői értekezleteken és a személyes konzultációk alkalmával ismertetik a tanulókkal és a szülőkkel. (Pedagógiai program, házirend, interjúk)

1.8.29.

Az intézményben a tanulói teljesítményeket folyamatosan követik, a tanulói teljesítményeket dokumentálják, elemzik, és az egyes évek értékelési eredményeit összekapcsolják, szükség esetén fejlesztési tervet készítenek.

A tanulói teljesítmények nyomon követése, dokumentálása valamennyi pedagógusnak, az egyéni fejlesztési tervek (SNI, BTM) készítése az utazó gyógypedagógusok feladata. A lemaradó tanulóknak korrepetálásokat, a tehetségeseknek pedig versenyre, továbbtanulásra felkészítést tartanak. (Pedagógiai program, házirend, interjúk)

1.8.30.

A tanuló eredményeiről fejlesztő céllal folyamatosan visszacsatolnak a tanulónak és szüleinek/gondviselőjének.

A visszajelzések folyamatosak a szülők és a tanulók számára. (Pedagógiai program, házirend, interjúk)

1.9. Mi történik az ellenőrzés, mérés, értékelés eredményével? (Elégedettségmérés, intézményi önértékelés pedagógus-értékelés, tanulói kompetenciamérés, egyéb mérések.)

1.9.31.

Az intézmény stratégiai és operatív dokumentumainak elkészítése, módosítása során megtörténik az ellenőrzések során feltárt információk felhasználása.

Az ellenőrzések során feltárt információk felhasználása nagymértékben megtörténik. (Éves beszámolók, munkatervek)

1.9.32.

Évente megtörténik az önértékelés keretében a mérési eredmények elemzése, a tanulságok levonása, fejlesztések meghatározása, és az intézmény a mérési-értékelési eredmények függvényében korrekciót végez szükség esetén.

A tanulságok levonása után az intézmény fejlesztési terveket készít, amelynek megvalósítása a következő tanévben történik meg. Ezen eredményeknek a visszacsatolása szükséges. (Éves beszámolók, munkatervek)

1.9.33.

Az intézmény a nevelési és tanulási eredményességről szóló információk alapján felülvizsgálja a stratégiai és operatív terveit, különös tekintettel a kiemelt figyelmet igénylő tanulók ellátására.

Valamennyi tanuló ellátásának tekintetében, - beleértve a kiemelt figyelmet igénylő tanulókat, - az intézmény felülvizsgálja stratégiai és operatív terveit. (Éves beszámolók, munkatervek, interjúk)

1.9.34.

A problémák megoldására alkalmas módszerek, jó gyakorlatok gyűjtése, segítő belső (ötletek, egyéni erősségek) és külső erőforrások (például pályázati lehetőségek) és szakmai támogatások feltérképezése és bevonása természetes gyakorlata az intézménynek.

Az intézmény folyamatosan megragadja a pályázati lehetőségeket, a jó gyakorlatokat közzé teszik. Ezekkel más intézményekben tanító pedagógus kollégák munkáját segítik. Emellett maguk is hospitálnak más intézményekben a módszertani megújulás érdekében. A belső és külső erősségekkel a pedagógiai munkát gazdagítják. (Éves beszámolók, munkaközösségi beszámolók, munkatervek, interjúk)

**1. Pedagógiai folyamatok**

**A kompetencia értékelése:**

**Fejleszthető területek:**

Az egyes feladatok eredményességének és hatékonyságának méréséhez, értékeléséhez szükséges mutatók meghatározását követően az intézkedési tervek megvalósulásának folyamatos nyomon követése és az ellenőrzések eredményeinek felhasználása a pedagógiai folyamatok során.

**Kiemelkedő területek:**

A problémák megoldására alkalmas módszerek, jó gyakorlatok gyűjtése, belső és külső erőforrások, szakmai támogatások feltérképezése és bevonása. A pedagógusok tervező munkájuk során figyelembe veszik az intézményben alkalmazott tantervi, tartalmi és egyéb belső elvárásokat, valamint az általuk nevelt, oktatott egyének és csoportok fejlesztési céljait.

**2. Személyiség- és közösségfejlesztés**

2.1. Hogyan valósulnak meg a pedagógiai programban rögzített személyiségfejlesztési feladatok?

2.1.1.

A beszámolókban és az intézményi önértékelésben követhetők az eredmények (különös tekintettel az osztályfőnökök tevékenységére, a diákönkormányzati munkára, az egyéni fejlesztésre).

A pedagógiai programban megfogalmazott célok és eszközök megjelennek az éves munkatervekben, a megvalósítottak pedig a beszámolókban. Az iskolai tevékenységek széles köre, így az osztályfőnöki órák, a diákönkormányzati munka és a tanórán kívüli foglalkozások, pl. szakkörök, szabadidős tevékenységek a tanulók komplex személyiségfejlődését szolgálják. (munkatervek, beszámolók)

2.1.2.

Támogató szervezeti és tanulási kultúra jellemzi az iskolát.

Az iskola-óvoda átmenettől kezdődően, az egyéni tanulás ösztönzésén, a rászorulók felzárkóztatásán, a kiemelt figyelmet igénylő tanulók egyéni bánásmódján keresztül a középiskolai felvételire felkészítésig támogatják a tanulók előrehaladását.(SZMSZ, PP. munkatervek, beszámolók, interjúk)

2.1.3.

A tanulók személyes és szociális képességeik felmérésére alkalmas módszereket, eszközöket, technikákat alkalmaznak a pedagógusok az intézményben.

Hangsúlyt fektetnek a társas készségek fejlesztésére, ezért a képességek mérésére többek között önimereti és egyéb szituációs játékokat, szerepjátékokat, drámapedagógiát, egyéni és csoportos beszélgetéseket, szociometriát, és KIP-módszert alkalmaznak. (PP. interjúk)

2.2. Hogyan fejlesztik az egyes tanulók személyes és szociális képességeit (különös tekintettel a kiemelt figyelmet igénylő tanulókra)?

2.2.4.

A pedagógusok módszertani kultúrája kiterjed a tanulók személyes és szociális képességeinek fejlesztésére, és ez irányú módszertani tudásukat megosztják egymással.

A pedagógusok lehetőségeikhez mérten szakmai továbbképzéseken vesznek részt módszertani tudásuk bővítésére. Az így szerzett ismereteiket megosztják a tantestülettel, hogy fejlesszék a tanulók szociális és személyes képességeit. (beszámolók, interjúk)

2.2.5.

A fejlesztés eredményét folyamatosan nyomon követik, s ha szükséges, fejlesztési korrekciókat hajtanak végre.

A szociális készségek fejlesztési eredményeit nyomon követik, a felmerülő problémákat és konfliktusokat egyéni és közösségi szinten kezelik, vagy szakember segítségét kérik. (beszámolók, interjúk)

2.2.6.

A fejlesztés megvalósulása nyomon követhető az intézmény dokumentumaiban, a mindennapi gyakorlatban (tanórai és tanórán kívüli tevékenységek), DÖK programokban.

A fejlesztések eredményeit a félévi és év végi beszámolókban foglalják össze, illetve a kollégákkal konzultálják meg a tapasztalatokat a napi munka során. (beszámolók, interjúk)

2.3. Hogyan történik a tanulók szociális hátrányainak enyhítése?

2.3.7.

A kiemelt figyelmet igénylő tanulók mindegyikénél rendelkeznek a pedagógusok megfelelő információkkal, és alkalmazzák azokat a nevelő, fejlesztő és oktató munkájukban.

A tanulók neveléséhez és fejlesztéséhez szükséges információkat a hivatalos adatokon túl a szülőkkel történő találkozásokkor, a családlátogatásokon és a szülők bevonásával megvalósított programok alkalmával szerzik meg. A kiemelt figyelmet érdemlő tanulókat nyilván tartják, tematikus foglalkozásokkal, egyéni fejlesztésekkel és projektekkel segítik haladásukat. pl. EFOP pályázat a Lemorzsolódással érintett tanulók megsegítésére, vagy NKA Pályázat keretében a Kiskórus és a Nagy Kórus működésének hatékonyabb támogatása. (beszámolók, interjúk)

2.3.8.

Az intézmény vezetése és érintett pedagógusa információkkal rendelkezik minden tanuló szociális helyzetéről.

A szakmai munka minden szintjén kiemelt terület a hátránykompenzáció és annak megerősítése. Az ehhez szükséges információk a vezetés és a tantestület rendelkezésére állnak. (SZMSZ, PP. munkatervek, beszámolók, vezetői interjú)

2.3.9.

Az intézmény támogató rendszert működtet: felzárkóztatást célzó egyéni foglalkozást szervez, integrációs oktatási módszereket fejleszt, és ezt be is vezeti, képzési, oktatási programokat, modelleket dolgoz ki vagy át, és működteti is ezeket, célzott programokat tár fel, kapcsolatot tart fenn valamely szakmai támogató hálózattal, stb.

A Sajátos nevelési igényű tanulók iskolai oktatásának irányelveit betartva a különleges bánásmódot igénylő gyermekek a tanulási idő teljes egészében együtt vannak a nem ilyen igényű társaikkal. Munkakapcsolatban állnak a Somogy Megyei Pedagógiai Szakszolgálattal, a Bárczi Gusztáv Módszertani Központtal, a Somogy Megyei Gyermekvédelmi Központ, Óvoda, Általános Iskola és Területi Gyermekvédelmi Szakszolgálattal. (SZMSZ, PP. munkatervek, beszámolók)

2.4. Hogyan támogatják az önálló tanulást, hogyan tanítják a tanulást?

2.4.10.

Az önálló tanulás támogatása érdekében az intézmény pedagógiai programjával összhangban történik a nevelési-oktatási módszerek, eljárások kiválasztása vagy kidolgozása, és azok bevezetésének megtervezése.

A munkaközösségek munkatervében és a szaktanárok év végi beszámolóiban a differenciálás, a kooperatív csoportmunka, projekt munka, fejlesztési célok, a pedagógiai programban kitűzött feladatoknak megfelelően megtalálhatóak. (PP. munkatervek, beszámolók)

2.4.11.

Az alulteljesítő, tanulási nehézségekkel küzdő és sajátos nevelési igényű tanulók megkülönböztetett figyelmet kapnak.

A munkaközösségek munkatervében és a szaktanárok év végi beszámolóiban a differenciálás, a kooperatív csoportmunka, a projekt munka, a fejlesztési célok, a pedagógiai programban kitűzött feladatoknak megfelelően megtalálhatóak. (PP. munkatervek, beszámolók)

2.4.12.

A pedagógusok az önálló tanuláshoz szakszerű útmutatást és megfelelő tanulási eszközöket biztosítanak, alkalmazva a tanulás tanítása módszertanát.

A tanulókkal elsajátíttatják az önálló és a csoportos tanulás módszereit, eredményes technikáit, megalapozzák az élethosszig tartó tanulás igényének kialakulását. A tanév során elért eredményeket tantárgyanként az év végi beszámolókban rögzítik. (PP. beszámolók, inetrjúk)

2.5. Hogyan történik a tanulók egészséges és környezettudatos életmódra nevelése?

2.5.13.

Az egészséges és környezettudatos életmódra nevelés elmélete és gyakorlata a pedagógiai programban előírtak szerint a munkatervben szerepel, a beszámolókból követhető.

A kitűzött nevelési feladatok között szerepel a környezettudatos életre nevelés. Olyan egészségnapi rendezvényeket, projektnapokat szerveznek, amelynek célja a helyes napirend, az egészséges táplálkozás és életmód, a kiegyensúlyozott mentális magatartás erősítése. (PP. munkatervek, beszámolók)

2.5.14.

A tanórán kívüli tevékenységek alkalmával a tanulók a gyakorlatban alkalmazzák a téma elemeit.

Egészségnapot, projektnapot, erdők napját, erdei iskolát, szemétszedést, papírgyűjtést tartanak és az órákon, a tanórán kívüli foglalkozásokon, programokon adódó alkalmakat is kihasználják az egészséges és környezettudatos nevelésre. (PP. beszámolók, interjúk)

2.6. Hogyan segíti az intézmény a tanulók együttműködését?

2.6.15.

A stratégiai programokban és az operatív tervekben szereplő közösségfejlesztési feladatokat megvalósítja az intézmény.

Számos közösségi és ünnepi rendezvényt tartanak, az osztályfőnökök minden évben kirándulni viszik az osztályukat. (PP. munkatervek, beszámolók, interjúk)

2.6.16.

A pedagógusok rendelkeznek a közösségfejlesztés folyamatának ismeretével, és az alapján valósítják meg a rájuk bízott tanulócsoportok, közösségek fejlesztését.

A stratégiai dokumentumok részletezik a közösségépítés céljait, folyamatát, konrét feladatait. A 2015/16-os nevelési év egyik célkitűzése volt a szociokulturális másságból adódó különbségek iránti tolerancia erősítése valamennyi tanulónál, csoportfejlesztések, egyéni fejlesztések, sporttevékenységek, szabadidős tevékenységek segítségével. A fejlesztési eredményeket a beszámolók tartalmazzák. (munkatervek, beszámolók)

2.6.17.

A beszámolókból követhetők az alapelvek és a feladatok megvalósításának eredményei, különös tekintettel az osztályfőnökök, a diákönkormányzat tevékenységére, az intézményi hagyományok ápolására, a támogató szervezeti kultúrára.

Az intézmény törekszik arra, hogy a diákokat együttműködésre és előítélet-mentességre nevelje. Az intézmény fontos feladata a tanulók együttműködési készségének, közösségi értékkövető magatartásának megerősítése. (Intézményi önértékelés intézkedési terve)

2.6.18.

Az intézmény gondoskodik és támogatja a pedagógusok, valamint a tanulók közötti folyamatos információcserét és együttműködést.

A tanulók véleményét és érdekeit a diákönkormányzat képviseli, de személyesen is fordulhatnak a tanárokhoz problémáikkal. (SZMSZ, interjúk)

2.7. Az intézmény közösségépítő tevékenységei hogyan, milyen keretek között valósulnak meg?

2.7.19.

Közösségi programokat szervez az intézmény.

Az iskolaközösség kiemelt rendezvényei a Művészeti Est, a Kodály Est, az ünnepeket megelőző játszóházak, az október 23-i ünnepi műsor,a márc. 15-i iskolai ünnepség, a tanévnyitó ünnepség, a 8. osztályosok búcsúztatása, ballagása, a tanévzáró ünnepség, a karácsony, a farsang, a Márton nap, a zene világnapja, a költészet napja, az összetartozás világnapja. (beszámolók, interjúk)

2.7.20.

Közösségi programokat szervez a diákönkormányzat.

A diákönkormányzat a tanév során több programot is szervez.(munkaterv, SZMSZ, Interjúk)

2.7.21.

A szülők a megfelelő kereteken belül részt vesznek a közösségfejlesztésben.

Az intézmény bevonja-e a szülőket a közösség életébe, az intézményi hagyományok ápolásába, iskolai kirándulásokba, egyéb programokba, pl. kiállítás, alapítványi bál. (SZMSZ, PP. munkaterv, interjúk)

2.7.22.

Bevonják a tanulókat, a szülőket és az intézmény dolgozóit a szervezeti és tanulási kultúrát fejlesztő intézkedések meghozatalába.

A diák-önkormányzatnak és a szülői közösségnek véleményezési joga van. (SZMSZ. PP.) A vezetés kérdőívvel, fókuszcsoportos interjúkkal méri a tanulók, szülők és a munkatársak elégedettségét. (, intézményi önértékelés kérdőívei, vezetői interjú)

2.7.23.

A részvétellel, az intézmény működésébe való bevonódással és a diákok önszerveződésének lehetőségeivel a tanulók és a szülők elégedettek.

Az intézményben a tanulók szüleivel való kapcsolattartás hangsúlyos. (PP) A családokkal való együttműködés eredményességét és kiegyensúlyozottságát a vezetés az iskola erősségének tekinti. (vezetői interjú)

**2. Személyiség- és közösségfejlesztés**

**A kompetencia értékelése:**

**Fejleszthető területek:**

A szabadidős tevékenységek során továbbra is a célzottan nevelésközpontú, közösségépítő, személyiségfejlesztő foglalkozásokra való törekvés. Tanulók együttműködési készségének, közösségi értékkövető magatartásának megerősítése.

**Kiemelkedő területek:**

Közösségépítés, változatos közösségi programok. Szülőkkel, partnerekkel való kapcsolattartás és együttműködés. Az intézmény hagyományápoló tevékenysége.

**3. Eredmények**

3.1. Milyen eredményességi mutatókat tartanak nyilván az intézményben?

3.1.1.

Az intézmény pedagógiai programjának egyik prioritása a tanulás-tanítás eredményessége.

A tanítás folyamán keletkező eredményeket az intézmény mérési dokumentumokban tarja nyilván, ezeket rendszeresen elemzi, a tapasztalatokról összegző beszámolókat készít. (Beszámolók, kompetenciamérés eredményei, versenyeredmények, továbbtanulási mutatók)

3.1.2.

Az intézmény partnereinek bevonásával történik meg az intézményi működés szempontjából kulcsfontosságú sikertényező indikátorok azonosítása.

Az intézmény nagy hangsúlyt fordít alaptevékenységének megvalósítása során is a partnerekkel való együttműködésre, de fő profiljaként a zenei képzést évfolyamonként két osztályban jelöli meg, amelynek megvalósításához együttműködik a Liszt Ferenc Zeneiskolával. (Ped. Program, SZMSZ , Munkatervek, Beszámolók, Interjúk)

3.1.3.

Nyilvántartják és elemzik az intézményi eredményeket: kompetenciamérések eredményei, tanév végi eredmények – tantárgyra, 2 évre vonatkozóan, versenyeredmények: országos szint, megyei szint, tankerületi szint, települési szint, továbbtanulási mutatók, vizsgaeredmények, elismerések, lemorzsolódási mutatók (évismétlők, magántanulók, kimaradók, lemaradók), elégedettségmérés eredményei (szülő, pedagógus, tanuló), neveltségi mutatók.

Az intézmény rendelkezik a fentiekben felsorolt dokumentumokkal, és a dokumentumokban nyomon követhetők az említett adatok. (beszámolók, továbbtanulási mutatók, weboldal)

3.1.4.

Az országos kompetenciamérésen az intézmény tanulóinak teljesítményszintje évek óta (a háttérváltozók figyelembevételével) emelkedik/a jó eredményt megtartják.

Az intézmény kompetenciamérési eredményeinek pontszáma 2012 és 2016 között magasabb, mint az országos átlag, mind a hatodik, mind a nyolcadik évfolyamon, matematikából és szövegértésből is. A trendvizsgálat részletezése alapján további intézkedések szükségesek. (kompetenciamérés eredményei, beszámolók)

3.2. Milyen szervezeti eredményeket tud felmutatni az intézmény?

3.2.5.

Az intézmény kiemelt nevelési céljaihoz kapcsolódó eredmények alakulása az elvártaknak megfelelő.

Az intézmény kiemelt nevelési céljaihoz kapcsolódó eredmények alakulása az elvártaknak megfelelő. felső tagozat alsó tagozat 2015-16 2016-17 2015-16 2016-17 ének 4,47 4,29 4,5 4,5 angol 3,79 3,81 4,19 4,25 német 3,7 3,77 4,47 3,99 Az eredmények alapján a vizsgált két tanévben az elvártnak megfelelően alakultak az eredmények, de nagyobb hangsúlyt kell fektetni az alsós német nyelv eredményeire ebben a tanévben, mivel ott 0,5 –es rontás történt. (intézményi beszámolók)

3.2.6.

Az intézmény nevelési és oktatási célrendszeréhez kapcsolódóan kiemelt tárgyak oktatása eredményes, amely mérhető módon is dokumentálható (versenyeredmények, felvételi eredmények, stb.).

Az intézmény számos jelentős versenyeredményt szerzett az elmúlt két tanévben, mind a főprofilhoz tartozó területeken, de emellett számos más oktatási területen. A továbbtanulási mutatók ennek megfelelőek. (beszámolók, versenyeredmények összesítése, továbbtanulási mutatók)

3.2.7.

Az eredmények eléréséhez a munkatársak nagy többsége hozzájárul.

Az intézményben folyó oktató nevelő munkát megfelelő szervezettséggel végzik. (SZMSZ Ped. Program, munkatervek)

3.2.8.

Az intézmény rendelkezik valamilyen külső elismeréssel.

Az intézmény számos külső városi, megyei, területi és országos eredménnyel rendelkezik, amelyek az oktató munka színvonalasságát bizonyítják. (helyszíni bejárás, beszámolók)

3.3. Hogyan hasznosítják a belső és külső mérési eredményeket?

3.3.9.

Az intézmény vezetése gondoskodik a tanulási eredményességről szóló információk belső nyilvánosságáról.

A beszámolók tartalmazzák a tanulmányi munka értékeléseit, ezek elemzéseit, amelyek minden érintett számára elérhetők. (beszámolók, weblap, interjúk)

3.3.10.

Az eredmények elemzése és a szükséges szakmai tanulságok levonása és visszacsatolása tantestületi feladat.

Az eredmények vizsgálata az egyes szakmai munkaközösségek feladata. Az ezekből levont következtetéseket, statisztikákat a tantestület az értekezletein megtárgyalja, majd elfogadja. A kidolgozott intézkedési tervek végrehajtása is közös feladat. (beszámolók, interjúk, önfejlesztési tervek)

3.3.11.

A belső és külső mérési eredmények felhasználásra kerülnek az intézményi önértékelés eljárásában.

Az intézményi önértékelés vizsgálja az iskolában folyó pedagógiai munka során elért eredményeket. A külső és belső mérésekből következtetéseket vonnak le, amelyek az önértékelés alapjául szolgálnak. (önértékelési terv, vizsgaeredmények, beszámolók, interjúk)

3.4. Hogyan kísérik figyelemmel a tanulók további tanulási útját?

3.4.12.

A tanulókövetésnek kialakult rendje, eljárása van.

A tanulók továbbtanulásáról külön dokumentumot készítenek az intézményben, ez tartalmazza a diákok intézmények szerinti felvételi arányait, majd a középiskolák visszajelzései alapján az átlagokat kísérik figyelemmel. (továbbtanulási mutatók, középiskolák visszajelzései)

3.4.13.

A tanulók további eredményeit felhasználja a pedagógiai munka fejlesztésére.

Az intézmény az éves munkatervek készítése, az ellenőrzési, valamint az önértékelési folyamatok során felhasználja a tanulók további eredményeit. Így került sor a nívó csoportos matematika tanítás bevezetésére. (munkatervek, önértékelések, vezetői interjú)

**3. Eredmények**

**A kompetencia értékelése:**

**Fejleszthető területek:**

Az eredmények elemzésére, a statisztikai vizsgálatokra, az eredményességi mutatókra készült intézkedési tervek megvalósulásának követése az eredményesség szempontjából.

**Kiemelkedő területek:**

Az intézmény az egyéni és a közösségi munka területén számos kiváló eredménnyel rendelkezik, többek között a zenei oktatás terén, valamint a tanulmányi versenyek terén..

**4. Belső kapcsolatok, együttműködés, kommunikáció**

4.1. Milyen pedagógus szakmai közösségek működnek az intézményben, melyek a fő tevékenységeik?

4.1.1.

Az intézményben a különböző szakmai pedagóguscsoportok együttműködése jellemző (szakmai) munkaközösségek, egy osztályban tanító pedagógusok közössége, fejlesztő csoportok.

Az intézményben a PP –ben rögzített számú szakmai munkaközösség működik, amelyek együttműködése, szakmai tevékenysége látható az éves munkatervek és a beszámolók alapján. (PP. munkatervek, beszámolók)

4.1.2.

A pedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembevételével határozzák meg.

Az éves intézményi munkatervek része az egyes munkaközösségek munkaterve, valamint ez szabályozza az együttműködéseket és a munkamegosztásokat is. (Munkatervek)

4.1.3.

A szakmai közösségek vezetőinek hatás- és jogköre tisztázott.

A munkaközösségek vezetői munkaköri leírás és feladatellátási terv szerint dolgoznak, feladatkörük és hatáskörük tisztázott. (Munkatervek, SZMSZ, beszámolók)

4.1.4.

Csoportok közötti együttműködésre is sor kerül az intézményben, amely tervezett és szervezett formában zajlik.

Az intézményi önértékelési csoport és más célfeladat elvégzésére kijelölt munkacsoportok az intézményben előre meghatározott célból, terv szerint tevékenykednek. (Munkatervek, beszámolók)

4.1.5.

Az intézmény vezetése támogatja, ösztönzi az intézményen belüli együttműködéseket, és az intézmény céljainak elérése érdekében támaszkodik a munkájukra.

Az intézmény stratégiai dokumentumai, valamint az éves munkatervek is tükrözik a belső együttműködéseket. (munkatervek, SZMSZ, PP)

4.1.6.

A munkaközösségek bevonásával történik a pedagógiai folyamatok megvalósításának ellenőrzése, értékelése.

A belső ellenőrzések, valamint a pedagógiai folyamatok ellenőrzése is megvalósul a munkaközösségek tevékenysége során. (beszámolók)

4.1.7.

A tanulók nevelése-oktatása érdekében a szakmai közösségek tevékenységén túl a pedagógusok kezdeményezően együttműködnek egymással és a pedagógiai munkát segítő szakemberekkel a felmerülő problémák megoldásában.

A munkatervek és beszámolók alapján az intézmény munkacsoportjai, valamint a pedagógiai folyamatokban részt vevő valamennyi munkatárs együttműködése megvalósul. (munkatervek, beszámolók.)

4.2. Hogyan történik a belső tudásmegosztás az intézményben?

4.2.8.

Az intézményben magas színvonalú a szervezeti kultúra és a szakmai műhelymunka.

Megállapítható, hogy az intézmény szervezeti kultúrája kialakított és működőképes. Az együttműködés főként a személyes kapcsolattartáson alapul, a feladatok kiosztása online módon is megvalósul. (SZMSZ, PP) A szakmai műhelymunka magas színvonalú. (vezetői interjú)

4.2.9.

Az intézményben rendszeres, szervezett a belső továbbképzés, a jó gyakorlatok ismertetése, támogatása.

Az intézmény minden évben beiskolázási tervet készít, amelyben nemcsak a továbbtanulókat, hanem a kötelező és szabadon választott tanfolyamokat is megtervezik. A belső továbbképzésekre a munkaközösségeken belül kerül sor. ( beiskolázási terv, interjúk)

4.2.10.

A belső tudásmegosztás működtetésében a munkaközösségek komoly feladatot vállalnak.

Jó gyakorlatok átadása történik az intézményben. Az alsó tagozatban KIP-módszerrel dolgozó pedagógusok bemutató órákat szerveznek a tudásmegosztás céljából. (pedagógus interjú)

4.3. Hogyan történik az információátadás az intézményben?

4.3.11.

Kétirányú információáramlást támogató kommunikációs rendszert (eljárásrendet) alakítottak ki.

Az intézményben a kapcsolattartás hierarchikus rendszerben, meghatározott rend szerint történik. A fenntartóval a kapcsolatot E-mailen és személyesen tartják, a tantestületen belül a kommunikáció többféle módját dolgozták ki. (interjúk, PP. SZMSZ)

4.3.12.

Az intézményben rendszeres, szervezett és hatékony az információáramlás és a kommunikáció.

A dokumentumok és a helyszíni látogatás alapján nyomon követhető, hogy a tanítás-tanulás, valamint a nevelés folyamatában résztvevők közötti információ áramlás folyamatos és gördülékeny. (beszámolók, PP. interjúk)

4.3.13.

Az intézmény él az információátadás szóbeli, digitális és papíralapú eszközeivel.

A látogatás és a dokumentumok alapján nyomon követhető az információátadás sokszínűsége. (helyszíni látogatás és dokumentumai)

4.3.14.

Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.

Az egyes dokumentumok az intézmény dolgozói számára ismertek és folyamatosan elérhetőek. Az iskolában széles sávú internet működik, valamint a pedagógusok a szak-folyóiratokból és - a könyvtár lehetőségein belül - szakkönyvekből is szerezhetnek információkat. Az irodai és a pedagógiai munkához több informatikai eszközre lenne szükség. (helyszíni bejárás, interjúk)

4.3.15.

Az értekezletek összehívása célszerűségi alapon történik, résztvevői a témában érdekeltek.

Az intézményben az értekezleteket előre, a munkatervekben rögzítik, majd a tanév rendjében az időpontokat kijelölik. Ezeken kívül rendkívüli értekezleteket is összehívhatnak szükség esetén.(tanév rendje, munkatervek)

4.3.16.

A munka értékelésével és elismerésével kapcsolatos információk szóban vagy írásban folyamatosan eljutnak a munkatársakhoz.

Az óralátogatásokat követően a vezetés visszajelzése személyes és azonnali. (interjúk)

**4. Belső kapcsolatok, együttműködés, kommunikáció**

**A kompetencia értékelése:**

**Fejleszthető területek:**

Infokommunikációs infrastruktúra.

**Kiemelkedő területek:**

Az intézményi szervezettség, a működési rend tervezettsége. A munkatervek előkészítettsége, a pedagógiai program céljainak megfelelősége. A beszámolók alapján a pedagógiai munka nyomon követhetősége. Mindezek a belső kapcsolatok jó működésének köszönhetők.

**5. Az intézmény külső kapcsolatai**

5.1. Melyek az intézmény legfontosabb partnerei?

5.1.1.

Az intézmény pedagógiai programjával összhangban a vezetés irányításával megtörténik a külső partnerek azonosítása, köztük a kulcsfontosságú partnerek kijelölése.

A dokumentumok tartalmazzák a külső kapcsolatok listáját. A stratégiai partnerekkel a közös munkát a munkatervekben előre tervezik. A munka során eseti partnerekkel további programokat is megvalósítanak. (PP. munkatervek, interjúk)

5.1.2.

A külső partnerek köre ismert az intézmény munkavállalói számára.

A külső partnerek listáját a munkatervekben, és a pedagógiai programban is rögzítik. Emellett közzé teszik a weboldalon. (munkatervek, PP. weboldal)

5.2. Mi az egyes partneri kapcsolatok tartalma?

5.2.3.

Az intézmény az azonosított partnerekkel kapcsolatos tevékenységekről tartalomleírással is rendelkezik.

Az egyes partnerekkel előre tervezett időpontokban az intézményi vezetés egyezteti a megvalósítandó feladatokat. (Munkatervek, vezetői interjú)

5.2.4.

Az intézmény terveinek elkészítése során megtörténik az érintett külső partnerekkel való egyeztetés.

Az intézmény terveinek elkészítése során megtörténik az érintett külső partnerekkel való egyeztetés. (vezetői interjú)

5.2.5.

Rendszeresen megtörténik a kiemelt kulcsfontosságú partnerek igényeinek, elégedettségének megismerése.

Az intézmény elégedettségi kérdőívekkel, fókuszcsoportos interjúkkal és személyes beszélgetésekkel méri fel a partnerek igényeit és elégedettségét. (vezetői interjú)

5.2.6.

Rendszeres, kidolgozott és követhető az intézmény panaszkezelése.

Az intézmény rendelkezik panaszkezelési dokumentummal, amely rendezi az ilyen eljárások menetét. (panaszkezelési szabályzat)

5.3. Hogyan kapnak tájékoztatást a partnerek az intézmény eredményeiről?

5.3.7.

Az intézmény vezetése a jogszabályban előírt módon eleget tesz tájékoztatási kötelezettségeinek.

A dokumentumokban előírt tájékoztatási kötelezettségeinek az intézmény eleget tesz. A szülők elégedettek a tájékoztatás rendszerességével és formáival. (interjúk, weboldal)

5.3.8.

Az intézmény a helyben szokásos módon tájékoztatja külső partereit (az információátadás szóbeli, digitális vagy papíralapú).

A digitális tájékoztatásra alkalmas honlap naprakész, így a külső partnerek, vagy a leendő partnerek tudnak megfelelően tájékozódni. A szülőkkel napi rendszerességű a szóbeli kapcsolattartás, vagy - a felső tagozatban jellemzőbben - az ellenőrzőn keresztüli információátadás.(weboldal, interjúk)

5.3.9.

A partnerek tájékoztatását és véleményezési lehetőségeinek biztosítását folyamatosan felülvizsgálják, visszacsatolják és fejlesztik.

Az intézmény stratégiai partnereivel a kapcsolattartás rendszeres és folyamatos. A szülők visszajelzései nyomán vezették be, hogy ne legyen egy nap több témazáró dolgozat. (interjúk)

5.4. Hogyan vesz részt az intézmény a közéletben (települési szint, járási/tankerületi szint, megyei szint, országos szint)?

5.4.10.

Az intézmény részt vesz a különböző társadalmi, szakmai szervezetek munkájában és a helyi közéletben.

Az intézmény részt vesz a különböző társadalmi, szakmai szervezetek munkájában és a helyi közéletben. A dokumentumok alapján ez a tevékenység tervezetten folyik az intézményben. Illetve nyitottak a spontán felmerülő igényekre, lehetőségekre is. (interjúk)

5.4.11.

A pedagógusok és a tanulók részt vesznek a különböző helyi/regionális rendezvényeken.

A helyi rendezvényeken folyamatosan jelen van az intézmény. (interjúk, beszámolók)

5.4.12.

Az intézmény kiemelkedő szakmai és közéleti tevékenységét elismerik különböző helyi díjakkal, illetve az ezekre történő jelölésekkel.

Díjazásban az intézmény számos pedagógusa részesült. Az iskola a városban elismert, rendelkezik helyi és országos eredményekkel is. (interjúk, bejárás)

**5. Az intézmény külső kapcsolatai**

**A kompetencia értékelése:**

**Fejleszthető területek:**

Külső partnerek és támogatók körének folyamatos bővítése.

**Kiemelkedő területek:**

Az intézmény részvétele helyi rendezvényeken. Az intézmény képviselete, rangjának őrzése. Társadalmi és civil szervezetekkel való kapcsolat.

**6. A pedagógiai munka feltételei**

6.1. Hogyan felel meg az infrastruktúra az intézmény képzési struktúrájának, pedagógiai értékeinek, céljainak?

6.1.1.

Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé.

Az intézmény vezetése minden tanév megkezdése előtt felméri az infrastruktúra meglétét és állapotát. Az iskolabútorok elavultak, a tárgyi felszereltség amortizálódott. Mivel cseréjükre nincs lehetőség, állagmegóvásra törekednek. A működéshez és szakmai munkához szükséges környezeti feltételeket a szülők és partnerek támogatásából, illetve pályázatok útján igyekeznek biztosítani. A testnevelés területén az alsó és felső tagozatban is heti 4 órát a folyosón, az udvaron, vagy a tekecsarnokban bérelt helyiségben tudnak megtartani a jégcsarnokban és úszásoktatásban meglévő órák mellett. A Kaposvár Megyei Jogú Város Önkormányzatával együttműködve nyáron kapacitásbővítéssel felújítják a tornatermet és a hozzátartozó szociális blokkokat. Ezáltal az SNI-s gyerekek fejlesztéséhez egy új terem és az iskolapszichológusnak egy saját helyiség kialakítására kerül sor. A Kaposvári Röplabda Akadémia támogatásával is kapacitásbővítést terveznek sportudvar kialakításával. (munkatervek, beszámolók, helyszíni bejárás, interjúk)

6.1.2.

Az intézmény rendelkezik a belső infrastruktúra fejlesztésére vonatkozó intézkedési tervvel, amely figyelembe veszi az intézmény képzési struktúráját, a nevelőmunka feltételeit és pedagógiai céljait.

A tankerülettől kért erre vonatkozó tájékoztatást megtették, de visszajelzést a cserére, a felújításra nem kaptak. Minden erőfeszítés ellenére kismértékű javítási lehetőség sem látszik. (beszámoló) Az intézmény a tanulási-tanítási folyamat tárgyi környezetét a pedagógiai céljainak megfelelően alakította ki. (PP) pl. a zenei nevelés és tehetséggondozás érdekében a zenetörténet és hangszeres órák bevezetése. (vezetői interjú) Az iskola "Diákjainkért" alapítványa, a szülők és külső támogatók pénzéből finanszírozza a szakkörök anyagszükségletét, abból vették az égetőkemencét, az utazási költségeket, folyóiratokat. Közkedveltek a rajz és a médiaszakkör, melynek keretében egy nemzetközi filmfesztiválon 2. helyet értek el. A délutáni foglalkozásokon nemcsak a tehetséges, hanem a lemorzsolódással veszélyeztetett, érdeklődő tanulók is részt vesznek. (pedagógus és szülői interjúk)

6.2. Hogyan felel meg az intézményi tárgyi környezet a különleges bánásmódot igénylő tanulók nevelésének, oktatásának?

6.2.3.

Az intézmény rendelkezik rendszeres igényfelmérésen alapuló intézkedési tervvel.

A különleges bánásmódot igénylő tanulók neveléséhez, oktatásához sokat kell kompenzálni mind a humánerőforrásban, mind az eszközellátásban. A tehetséggondozáshoz és versenyeztetéshez az alapfelszereltséggel rendelkeznek, de ehhez otthonról és a partnerek felől is szükség van plusz erőforrások bevonására. Az épület nem akadálymentes. Amikor volt mozgássérült tanuló, hozzáigazították a tanterembeosztást és kijelölt segítők voltak. (helyszíni bejárás, vezető interjú)

6.2.4.

Arra törekszik, hogy az intézkedési tervnek megfelelő fejlesztés megtörténjen, és ehhez rendelkezésre állnak a megfelelő tárgyi eszközök.

Folyamatosan egyeztetnek a fenntartóval a felújítási teendőkről, a sürgető bútor- és taneszköz-fejlesztések szükségességéről. (vezetői interjú)

6.3. Milyen az IKT-eszközök kihasználtsága?

6.3.5.

Az intézmény az IKT-eszközeit rendszeresen alkalmazza a nevelő-oktató munkájában, az eszközök kihasználtsága, tanórán való alkalmazásuk nyomon követhető.

Az intézmény az IKT-eszközeit rendszeresen alkalmazza a nevelő-oktató munkájában. A meglévő IKT eszközök kihasználtsága a műszaki kapacitást meghaladja. Az osztályok felére jut aktív tábla. A meglévők felújításra, karbantartásra szorulnak. (helyszíni bejárás, interjúk)

6.4. Hogyan felel meg a humánerőforrás az intézmény képzési struktúrájának, pedagógiai értékeinek, céljainak?

6.4.6.

Az intézmény rendszeresen felméri a szükségleteket, reális képpel rendelkezik a nevelő-oktató munka humánerőforrás-szükségletéről.

Az éves munkatervek tartalmazzák a tanévre rendelkezésre álló humánerőforrást. Az iskola évek óta 100 %-os szakos ellátottsággal dolgozik. (munkatervek)

6.4.7.

A humánerőforrás szükségletben bekövetkező hiányt, a felmerült problémákat idejében jelzi a fenntartó számára.

A tantestület korfáját tekintve öregedő. Optimális humánerőforrás-gazdálkodással alkalmazkodnak a változásokhoz. (vezetői interjú)

6.4.8.

A pedagógiai munka megszervezésében, a feladatok elosztásában a szakértelem és az egyenletes terhelés kiemelt hangsúlyt kap.

Az intézmény vezetése az egyenletes terhelés érdekében és a túlterhelés elkerüléséért igyekszik hatékony idő- és emberi-erőforrás felhasználást megvalósítani. (vezetői elvárásrendszer, munkatervek, beszámolók) A feladatkiosztás hatékonyabbá tétele az intézményvezető önfejlesztési tervének egyik célja. (vezető önfejlesztési terve).

6.4.9.

A pedagógusok végzettsége, képzettsége megfelel a nevelő, oktató munka feltételeinek, az intézmény deklarált céljainak.

Az intézmény valamennyi pedagógusa a végzettségének és szakképzettségének megfelelő órákat tart. (beszámolók)

6.4.10.

Az intézmény pedagógus továbbképzési programját az intézményi célok és szükségletek, az egyéni életpálya figyelembe vételével alakították ki.

Az intézmény vezetése lehetőséget ad a továbbképzésre és a belső tudásmegosztásra. (interjúk)

6.4.11.

A vezetők felkészültek a pedagógiai munka irányításának, ellenőrzésének feladataira.

A vezetők folyamatos óralátogatással és azonnali, személyes visszajelzésekkel segítik a kollégák pedagógiai munkáját. (munkatervek, interjúk)

6.5. Milyen szervezeti kultúrája van az intézménynek, milyen szervezetfejlesztési eljárásokat, módszereket alkalmaz?

6.5.12.

Az intézmény vezetése személyesen és aktívan részt vesz a szervezeti és tanulási kultúra fejlesztésében.

A vezetés az intézmény egyik erősségeként értékeli a szervezeti működés jó színvonalát. (vezetői interjú) A pedagógiai programban a tanulási kultúra fejlesztése kiemelt feladat. A szülők többsége elégedett a tanulás tanításával, de javasolják a felső tagozatba átlépéskor az alsó tagozathoz képest - általuk - túl magasnak ítélt követelmények mérséklését, a tanulók fokozatosabb átállásának támogatását. (PP. interjúk)

6.5.13.

Az intézmény szervezeti és tanulási kultúráját a közösen meghozott, elfogadott és betartott normák, szabályok jellemzik.

A szervezeti és a tanulási kultúra szabályait, kereteit a nevelőtestület, a diákönkormányzat és a szülői munkaközösség véleményezésével alakítják ki és fejlesztik. A jövőre nézve célként tűzték ki a diákönkormányzat még hatékonyabb bevonását a döntés-előkészítési és megvalósítási folyamatokba. (SZMSZ, PP. interjúk, intézményi önértékelés kérdőívei)

6.5.14.

Az intézmény alkalmazotti közösségének munkájára, együttműködésére a magas szintű belső igényesség, hatékonyság jellemző.

Az alkalmazotti közösség egy összeszokott, egymást támogató, a pedagógusokkal is jól együttműködő társaság. Az iskolatitkárok túlterheltek, mert 12 iskola munkaügyi feladatait látják el, emellett koordinálják a többi iskolatitkárt. (helyszíni bejárás, vezetői interjú)

6.5.15.

Az intézmény munkatársai gyűjtik és megosztják a jó tanulásszervezési és pedagógiai gyakorlatokat az intézményen belül és kívül.

Kiemelendő az intézmény zenei nevelés és a gyermekvédelmi tevékenység jó gyakorlata (Bázis Intézményi működés). A belső tudásmegosztás színterei a munkaközösségi értekezletek. A beszámolókban és az interjúk során megjelennek konkrét belső továbbképzések, de összességében még több szervezett tudásmegosztásra lenne szükség. (munkatervek, beszámolók, interjúk)

6.6. Milyen az intézmény hagyományápoló, hagyományteremtő munkája?

6.6.16.

Az intézmény számára fontosak a hagyományai, azok megjelennek az intézmény alapdokumentumaiban, tetten érhetők a szervezet működésében, és a nevelő-oktató munka részét képezik.

Kiemelten jelennek meg az intézményi hagyományok a stratégiai dokumentumokban, az éves tervezésben, a mindennapok gyakorlatában. Fontos elemei az iskola arculatának. (munkatervek, interjúk)

6.6.17.

Az intézményben dolgozók és külső partnereik ismerik és ápolják az intézmény múltját, hagyományait, nyitottak új hagyományok teremtésére.

Az iskolában dolgozók, tanulók, a szülők és a partnerek jól ismerik a szokásokat, programokat. A hagyományőrzést a vezető és tantestület példaértékűnek tartja. (helyszíni bejárás, interjúk)

6.7. Hogyan történik az intézményben a feladatmegosztás, felelősség- és hatáskörmegosztás?

6.7.18.

A munkatársak felelősségének és hatáskörének meghatározása egyértelmű, az eredményekről rendszeresen beszámolnak.

A feladat- és hatáskörök a stratégiai dokumentumokban, a munkatervekben és a munkaköri leírásokban meghatározottak. Az eredményekről az értekezleteken, az iskolai összejöveteleken, a honlapon és az iskolaújságban számolnak be. (SZMSZ, PP. munkatervek, interjúk)

6.7.19.

A feladatmegosztás a szakértelem és az egyenletes terhelés alapján történik.

A feladatmegosztás a szakértelem alapján történik, mely során a vezetés törekszik a terhek minél egyenletesebb elosztására. (munkatervek) A feladatkiosztás hatékonyabb hasznosítása az intézmény vezető önfejlesztési tervének egyik célja. (vezető önfejlesztési terve).

6.7.20.

A felelősség és hatáskörök megfelelnek az intézmény helyi szabályozásában (SZMSZ) rögzítetteknek, és támogatják az adott feladat megvalósulását.

5. A felelősség és hatáskörök megfelelnek az intézmény helyi szabályozásában rögzítetteknek, és támogatják az adott feladat megvalósulását. (SZMSZ, helyszíni bejárás)

6.8. Hogyan történik a munkatársak bevonása a döntés-előkészítésbe (és milyen témákban), valamint a fejlesztésekbe?

6.8.21.

Folyamatosan megtörténik az egyének és csoportok döntés-előkészítésbe történő bevonása – képességük, szakértelmük és a jogszabályi előírások alapján.

Az egyének és csoportok döntés-előkészítésbe történő bevonása a lehetőségekhez mérten folyamatos, de szeretnék még intenzívebbé és hatékonyabbá tenni a diákok, a szülők és a tantestület együttműködését. (intézményi önértékelés és intézkedési terv)

6.8.22.

Ennek rendje kialakított és dokumentált.

A kapcsolattartás és a véleményezési jog az intézményi dokumentumokban leszabályozott és a gyakorlatban is felismerhető. (SZMSZ, PP, interjúk)

6.9. Milyen az intézmény innovációs gyakorlata?

6.9.23.

Az intézmény munkatársai képességük, szakértelmük, érdeklődésük szerint javaslatokkal segítik a fejlesztést.

A szakmai megújulást a külső, belső továbbképzések és az önfejlesztés különböző módjai segítik, mint pl. feladatbank, tankönyvbemutató, belső tudásmegosztás, egymás óráinak látogatása, órabemutatók, munkaközösségi megbeszélések. (interjúk)

6.9.24.

Az intézmény lehetőségeket teremt az innovációt és a kreatív gondolkodást ösztönző műhelyfoglalkozásokra, fórumokra.

Az elmúlt időszakban megvalósult módszertani fejlesztés pl. a nívó csoportos matematika oktatás, a zenetörténet és hangszeres órák bevezetése, a lemorzsolódással érintett tanulók pályázati keretekben történő gondozása, a Határtalanul pályázattal a közösségi és hazafias nevelés és az NTP- MKÖ Pályázat keretében a néphagyományok megismerése a nemzeti önazonosság fejlesztése, a néptánc tehetséggondozás megerősítése. (beszámolók, interjúk)

6.9.25.

A legjobb gyakorlatok eredményeinek bemutatására, követésére, alkalmazására nyitott a testület és az intézményvezetés.

Az Oktatási Hivatal Bázisintézményeként továbbképzéseken adják át saját jó gyakorlataikat. A tanév végén megrendezésre kerülő Projektnapon az országos tanulmányi versenyeken eredményt elért tanulók prezentációval mutatkoznak be iskolatársaknak, szülőknek, tanároknak. (munkatervek, beszámolók, interjúk)

**6. A pedagógiai munka feltételei**

**A kompetencia értékelése:**

**Fejleszthető területek:**

Bútorok, taneszközök cseréje, nyílászárócsere, fűtéskorszerűsítés, mosdók felújítása, udvar műfüvesítése, menza minőségének javítása Aktív táblák beszerzése, a meglévők karbantartása, megújítása Az alsó és felső tagozat követelményszintjének kiegyenlítése Az éves belső ellenőrzések eredményeinek bemutatása, a tervezésbe való beépítése

**Kiemelkedő területek:**

100 %-os szakos ellátottság, elhivatott kollégák, Szakmai igényesség, módszertani megújulásra törekvés Hagyományápolás Módszertani fejlesztések, jó gyakorlatok Sikeres pályázatok, bázisintézményi rang elnyerése IKT eszközök kihasználtsága Tehetséggondozás, a lemorzsolódással veszélyeztetett tanulók támogatása Szervezeti működés Intézményen belüli és kívüli szakmai, hivatali és civil együttműködés, összefogás Partnerek és a szülői közösség részéről az iskola patronálása.

**7. A Kormány és az oktatásért felelős miniszter által kiadott tantervi szabályozó dokumentumban megfogalmazott elvárásoknak és a pedagógiai programban megfogalmazott céloknak való megfelelés**

7.1. Hogyan jelennek meg a Kormány és az oktatásért felelős miniszter által kiadott tantervi szabályozó dokumentumban meghatározott célok a pedagógiai programban?

7.1.1.

Az intézmény pedagógiai programja koherens a Kormány és az oktatásért felelős miniszter által kiadott tantervi szabályozó dokumentumban foglaltakkal.

Az intézmény pedagógiai programja tükrözi a tantervi szabályozó dokumentumokban foglaltakat. (PP. helyi tantervek, helyszíni dokumentumelemzés)

7.1.2.

A pedagógiai program a jogszabályi és tartalmi elvárásokkal összhangban fogalmazza meg az intézmény sajátos nevelési-oktatási feladatait, céljait.

A pedagógiai program által megfogalmazott sajátos nevelési-oktatási feladatok és célok megfelelnek a jogszabályi és tartalmi elvárásoknak. Nyolc évfolyamon 24 osztályuk van, melyből a B és C jelűekben emelt szintű ének-zenei és művészeti képzés folyik. Szerződéses kapcsolatot tartanak fenn a kaposvári Liszt Ferenc Zeneiskolával, hogy tanulóik az iskola épületében megtartott zeneiskolai órákon vehessenek részt. Az iskolában a negyedik osztálytól heti 3 órában német vagy angol nyelvet tanulhatnak a diákok. A nyelvoktatást egyéni fejlesztő, felzárkóztató foglalkozások, szakkörök és nyelvvizsga-felkészítő délutáni órák is segítik. (PP)

7.2. Hogyan történik a pedagógiai programban szereplő kiemelt stratégiai célok operacionalizálása, megvalósítása?

7.2.3.

Az intézmény folyamatosan nyomon követi a pedagógiai programjában foglaltak megvalósulását.

Az éves munkatervekben és beszámolókban nyomon követhető a pedagógiai programban megfogalmazott célok megvalósítása.(PP, munkatervek, beszámolók)

7.2.4.

Minden tanév tervezésekor megtörténik az intézmény tevékenységeinek terveinek ütemezése, ami az éves munkatervben és más fejlesztési, intézkedési tervekben rögzítésre is kerül.

A tervezési dokumentumokban rögzített a tevékenységek ütemezése. (munkatervek, interjúk)

7.2.5.

A tervek nyilvánossága biztosított.

Valamennyi jogszabályban meghatározott tervezési dokumentum az előírás szerint kerül a nyilvánosság elé. A fenntartó és a partnerek után a szülői szerezettel ismertetik, minden évben az első szülői értekezleteken, a beíratkozók megkapják, illetve a weboldalon. (helyszíni bejárás, interjúk, weboldal)

7.2.6.

A tervekben (éves munkaterv, továbbképzési terv, ötéves intézkedési terv) jól követhetők a pedagógiai program kiemelt céljaira vonatkozó részcélok, feladatok, felelősök, a megvalósulást jelző eredménymutatók.

A kiemelt célok megjelennek az éves tervezési dokumentumokban. A célok lebontásában a 2016-2017-es tanév munkatervében kiemelkedő a testnevelés munkaközösség munkaterve. (munkatervek, továbbképzési terv, ötéves intézkedési terv, önfejlesztési tervek)

7.2.7.

A képzési és fejlesztési tervek elkészítése az eredmények ismeretében, azokra épülve, annak érdekében történik, hogy a munkatársak szakmai tudása megfeleljen az intézmény jelenlegi és jövőbeli igényeinek, elvárásainak.

A továbbképzési program az intézményi elvárásokra, a pedagógusok egyéni szakmai ambícióinak kiteljesítésére, valamint a folyamatos módszertani megújulásra és a jövőbeli igényekre épül. (továbbképzési terv, önfejlesztési tervek, vezetői interjú)

7.2.8.

A tanítási módszerek, a nevelő-oktató munkát támogató papír alapú és digitális tankönyvek, segédanyagok kiválasztása és alkalmazása rugalmasan, a pedagógiai prioritásokkal összhangban történik.

Bár az oktatási segédeszközök kiválasztása és alkalmazása a pedagógusok véleményére és tapasztalatára támaszkodik, és az intézmény kiemelt feladataival összhangban történik, a jogszabály-változások miatt a pedagógusok nem élhetnek a szabad tankönyvválasztás lehetőségével. (helyszíni bejárás, interjúk)

**7. A Kormány és az oktatásért felelős miniszter által kiadott tantervi szabályozó dokumentumban megfogalmazott elvárásoknak és a pedagógiai programban megfogalmazott céloknak való megfelelés**

**A kompetencia értékelése:**

**Fejleszthető területek:**

A pedagógiai program kiemelt céljaira vonatkozó részcélok, feladatok, a megvalósulást jelző eredménymutatók meghatározása, azok visszacsatolása az oktatási folyamatokba.

**Kiemelkedő területek:**

A tanév tervezésekor az intézmény tevékenységeinek, terveinek jogszabályokhoz való igazítása, ütemezése. A tanítási módszerek és segédanyagok széles köre.